# 2018 m. kovo mėn. padidėjo ES vidutinė didmeninė vištienos skerdenų kaina

Vidutinė didmeninė vištienos skerdenų (A kokybės klasės ,,65 proc. viščiukas‘‘) pardavimo kaina ES 2018 m. kovo mėn. sudarė 184,66 EUR/100 kg, t. y. buvo 0,81 proc. didesnė nei šių metų vasario mėn. (183,18 EUR/100 kg) ir 2,8 proc. didesnė nei praėjusių metų kovo mėn. (179,69 EUR/100 kg). Mažiausia vidutinė didmeninė vištienos skerdenų pardavimo kaina ES buvo Airijoje (96,64 EUR/100 kg). Brangiausiai vištienos skerdena kovo mėn. kainavo Vokietijoje (271,00 EUR/100 kg), Suomijoje (267,95 EUR/100 kg) ir Kipre (253,95 EUR/100 kg). Latvijoje vištienos skerdenų didmeninė pardavimo kaina 2018 m. kovo mėn., palyginti su 2017 m. tuo pačiu laikotarpiu, padidėjo 3,5 proc. ir sudarė 163,62 EUR/100 kg, Lenkijoje – padidėjo 6,1 proc. ir sudarė 132,62 EUR/100 kg.  
Lietuvoje analizuojamu laikotarpiu vištienos skerdenų vidutinė didmeninė kaina sudarė 151,75 EUR/100 kg, t. y. buvo 4,3 proc. didesnė nei šių metų vasario mėn. ir 1,4 proc. didesnė nei praėjusių metų kovo mėn.

Šaltinis: EK  
Parengė: D. Špokaitė, tel. (8 37) 39 78 02